สามีมือยิงผอ.กศน.ขอความเป็นธรรม
เชียงใหม่- 10 มี.ค.48นายนิวาส หล้าเต็น ผู้อำนวยการศูนย์บริการการศึกษานอกโรงเรียนอำเภออมก๋อย จ.เชียงใหม่ และเพื่อนครู ร่วมแถลงข่าวพร้อมนำเอกสารแจกสื่อมวลชน ณ วัดปิยาราม อ.แม่ริม จ.เชียงใหม่ ร้องขอความเป็นธรรมให้แก่ภรรยา คือนางสุดารัตน์ หล้าเต็น อาจารย์ 2 ระดับ 7 ผู้ก่อเหตุยิงนายชูชาติ เหลี่ยมวานิชย์ ผู้อำนวยการศูนย์การศึกษานอกโรงเรียนจังหวัดเชียงใหม่เสียชีวิตเมื่อ 2 วันที่ผ่านมา โดยนางสุดารัตน์ หลังก่อเหตุได้ยิงตัวตายตามโดยนายนิวาส กล่าวว่า ข่าวที่ออกไปในช่วงที่ผ่านมานั้นสร้างความเสื่อมเสียให้แก่ชื่อเสียงวงศ์ตระกูลเป็นอย่างมาก โดยได้นำหลักฐานจดหมายลาตาย และสำเนาความคิดเห็นกับข่าวนี้ผ่านทางเว็ปบอร์ดของ กศน.ซึ่งมีครู กศน.จากทั่วประเทศแสดงความคิดเห็นเข้ามา ส่วนใหญ่มีใจความโจมตีนายชูชาติที่เป็นคนเผด็จการทางความคิด พูดจาก้าวร้าว ไม่ฟังเหตุผล สร้างความกดดันให้ลูกน้อง จนกระทั่งนางสุดารัตน์เกิดความเครียดและก่อเหตุดังกล่าว ส่วนกรณีเรื่องของเงินในบัตร ATM ของเพื่อนครูที่หายไปนั้น นายนิวาส กล่าวว่า ทางบ้านไม่มีปัญหาเรื่องการเงิน เพราะสองสามีภรรยาเงินเดือนรวมกันกว่า 5 หมื่นบาทต่อเดือน อีกทั้งตนเองและภรรยาไม่มีหนี้สิน ในการนี้เพื่อนครูเจ้าของบัตร ATM ยังได้กล่าวยืนยันกับผู้สื่อข่าวไม่ปักใจเชื่อว่านางสุดารัตน์เป็นผู้นำเงินไป เพราะที่ผ่านมาตนเองและนางสุดารัตน์รักใคร่ สนิทสนมกันเป็นอย่างดี สำหรับศพของนางสุดารัตน์ หล้าเต็นนั้นจะฌาปนกิจที่สุสานป่าแงะ อ.แม่ริม จ.เชียงใหม่ ในวันอาทิตย์ที่ 13 มีนาคมนี้ ส่วนศพของนายชูชาติ เหลี่ยมวานิชย์ ผู้อำนวยการศูนย์การศึกษานอกโรงเรียนจังหวัดเชียงใหม่ ตั้งบำเพ็ญกุศลอยู่ที่วัดสวนตาล อ.เมือง จ.น่าน และจะมีพิธีพระราชทานเพลิงศพในวันเสาร์ที่ 12 มีนาคม 2548 
เชียงใหม่- 10 มี.ค.48 นายนิวาส หล้าเต็น ผู้อำนวยการศูนย์บริการการศึกษานอกโรงเรียนอำเภออมก๋อย จ.เชียงใหม่ และเพื่อนครู ร่วมแถลงข่าวพร้อมนำเอกสารแจกสื่อมวลชน ณ วัดปิยาราม อ.แม่ริม จ.เชียงใหม่